Diari Oficial de la Generalitat Valenciana


Sumari del DOGV 4813, del 05-08-2004 (2004/8205)

ORDE de 9 de juliol de 2004 de la Conselleria de Cultura, Educació i Esport, per la qual es modifica parcialment l'Orde de 30 de juny del 2003 per la qual es regulen els procediments i terminis per a la realització dels projectes finals de carrera per als alumnes dels estudis superiors de Ceràmica.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/07/09/(1)/dof/vci/html**

### Dades del document

Número de DOGV
:   4813

Data del DOGV
:   05-08-2004

Secció del DOGV
:   I. DISPOSICIONS GENERALS

Número del document
:   2004/8205


Data del document
:   09-07-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * legislació escolar
    * educació artística
    * avaluació de coneixements
    * ceràmica
    * legislació

ORDE de 9 de juliol de 2004 de la Conselleria de Cultura, Educació i Esport, per la qual es modifica parcialment l'Orde de 30 de juny del 2003 per la qual es regulen els procediments i terminis per a la realització dels projectes finals de carrera per als alumnes dels estudis superiors de Ceràmica. [2004/X8205]
  
L'Orde de 30 de juny de 2003 de la Conselleria de Cultura, Educació i Esport, publicada en el Diari Oficial de la Generalitat Valenciana número 4.564, de 12 d'agost de 2003, regula els procediments i terminis per a la realització dels projectes finals de carrera per a l'alumnat d'estudis superiors de Ceràmica.
  
Amb posterioritat a la publicació de la dita disposició legal s'han reconsiderat alguns aspectes produïts per la planificació educativa i la qualificació dels projectes finals. De tot això s'ha derivat la necessitat d'introduir certes variacions.
  
Per això, i en virtut de les competències que m'atribuïx l'article 35 de la Llei de la Generalitat Valenciana 5/1983, de 30 de desembre, de Govern Valencià
  
ORDENE
  
Primer
  
L'epígraf tercer de l'apartat octau de l'Orde de 30 de juny de 2003 es modifica i queda redactat de la forma següent:
  
«Els tutors tindran una reducció horària de dos hores lectives en el còmput general de l'horari, i hauran de tindre un mínim de sis alumnes tutorats. Podrà sol·licitar-se a la Inspecció Educativa, prèvia justificació, la reducció de ràtio a un mínim de tres alumnes, la qual resoldrà. Durant el primer quadrimestre s'acumularà la càrrega horària de quatre hores setmanals per a la tutorització i es compensarà en el quadrimestre restant».
  
Segon
  
L'apartat onzé en el paràgraf quart de l'Orde de 30 de juny de 2003 es modifica i queda redactat de la forma següent:
  
«La qualificació final del projecte resultarà de la mitjana aritmètica dels distints apartats, amb dos decimals».
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 9 de juliol de 2004
  
El conseller de Cultura, Educació i Esport,


Còpia Permalink ELI